Kadri Kiigema

Kadri Kiigema (sündinud 20. juulil 1979 Pärnus) on turundus- ja kommunikatsioonispetsialist.

2003. aastal lõpetas ta Tallinna Pedagoogikaülikooli andragoogika erialal ja 2008. aastal sai Tallinna Ülikoolis cum laude magistrikraadi hariduse juhtimise erialal. Magistritöö teema oli "Elukestvat õpet toetava ülikooli täienduskoolituse organisatsiooni kontseptsioon strateegilise juhtimise kontekstis". 2020. aastast sertifitseeritud DiSC koolitaja.

2001. aastast on Kadri Kiigema tegutsenud täiskasvanute koolitaja ja konsultandina. Aastatel 2006–2011 oli Tallinna Ülikooli andragoogika, 2009. aastal hariduse juhtimise ja 2017. aastal kommunikatsioonijuhtimise lektor.

2022. aasta augustist juhib ta Äripäeva koolitusvaldkonda. Varem on ta juhtinud Tallinna Ülikooli turundus- ja kommunikatsiooniosakonda ja avatud ülikooli.  

On olnud Tallinna Pimedate Ööde filmifestivali Rahvusvahelise Tudengite ja Lühifilmide Festivali Sleepwalkers tegevjuht ning töötanud Sotsiaalkindlustusameti arendustalituse projektijuhina. 2000–2002 juhtis ta Tallinna Pedagoogikaülikooli Üliõpilasesindust. 

Kiigema on kuulunud vabatahtlikuna Eesti Personalijuhtimise Ühingu PARE töörühmadesse ja pälvinud auhinna "Aasta panustaja 2022".

Suuremad projektid 
 2013 Tallinna Ülikooli rebränding
 2014 Tallinna Ülikooli arengukonverents „TLÜ2020“
 2019 Tallinna Ülikooli juubeliaastapäeva "100 aastat targa eluviisi eestvedamist" kontsertetendus "Vabaduse tuul" 
 2020 Saatesari „Ekspert eetris"
 2020 Tallinna Ülikooli VITA õppehoone avamissündmus

Elukestva õppe projektid 
 2008–2012 SA Archimedes programmi Primus alategevus „Strateegilise juhtimissuutlikkuse tõstmise toetamine kõrgkoolides“
 2011 Georgia, Armeenia ja Aserbaidžaani ülikoolide rahvusvaheline suvekool „University Lifelong Learning Summer School" 
 2011–2012 Euroopa Ülikoolide Täiendusõppe Koostöövõrgustiku EUCEN projekt „Implement“
 2011–2013 Eesti avalik-õiguslike ülikoolide ühisprojekt „Kvaliteetne ja mitmekülgne täiendusõpe ülikoolide koostöös“
 2014–2016 Georgia, Armeenia ja Aserbaidžaani ülikoolide Tempus projekt „Strengthening the specific role of Universities as LLL Institutions“

Tunnustus 
 2006 Eesti Üliõpilaskondade Liidu teenetemärk pikaajalise panuse eest Eesti üliõpilasliikumisse
 2014 Tallinna Ülikooli Üliõpilaskonna teenetemärk "Studiosus assiduus“ silmapaistva tegevuse ja panuse eest üliõpilaskonna arendamisel
 2020 Eesti teaduse populariseerimise auhind audio-visuaalse ja elektroonilise meedia kategoorias Tallinna Ülikooli saatesarja „Ekspert eetris“ eest
 2020 Tallinna Ülikooli teenetemärk innovaatilise ja efektiivse turundus- ja kommunikatsioonitegevuse eest
 2022 Eesti Personalijuhtimise Ühingu PARE Aasta Panustaja

Stipendiumid
 1997 Arno Tali Stipendium andekatele noortele
 2008 Tallinna Linna stipendium magistritöö "Elukestvat õpet toetava ülikooli täienduskoolituse organisatsiooni kontseptsioon strateegilise juhtimise kontekstis" eest

Turundusalased sõnavõtud 
 2019 Virtuaal- ja liitreaalsuse pealetung turunduses on vältimatu. „Eetris on Tallinna Ülikool“. Äripäeva Raadio
 2017 Virtuaalreaalsus turunduses. Marketingi Instituut, Turundusraadio
 2015 Ülikool kui bränd - Tallinna Ülikooli brändiuuenduse kogemuslugu. Kommunikatsiooniajakiri Kaja ja Best Marketing
 2013 Kas hariduse turundus soosib õigete valikute tegemist? Marketingi Instituut, Turundusraadio

Sündinud 1979